Bloodhound amper reg vir toetse | Netwerk24
Die 30 sekondes voor lt.kol. Charl Kinnear se dood
Lt.kol. Charl Kinnear se laaste gesprek was met sy oudste seun, Carlisle Kinnear (24).
Skoolhoof geskiet: 'My ma het nie verdien om so te sterf'
Mense van Grabouw en omstreke is steeds geskok oor die moord Vrydag op hul geliefde skoolhoof, Zameka Mfubesi (46).
Lt.kol. Charl Kinnear, speurhoof van die Wes-Kaapse bende-eenheid, se selfoon is vir weke voor sy moord op selfoonmaste nagespoor om sy bewegings dop te hou.
Die Tour de France is Saterdag op sy kop gekeer toe die Sloweense fietsryer Tadej Pogacar die 20ste skof wen en daarmee verseker het dat hy vanjaar met die algehele titel gaan wegstap.
Saal lek lippe af vir Curriebeker-reeks
Hy kry behoorlik hoendervel as hy daaraan dink dat hy binnekort moontlik sy Curriebeker-buiging kan maak, sê Duncan Saal, die Cheetahs se vleuel van Bellville-Suid in die Wes-Kaap.
'Klein boek' wen groot op vanjaar se kykNET-Rapport Boekpryse
'n Sprokie van 176 bladsye oor 'n middeljarige lykbesorger wat 'n rede kry om in wense te glo, is die groot wenner van vanjaar se kykNET-Rapport Boekpryse. Die novelle Ek wens, ek wens deur Zirk van den Berg is met twee van die vier boekpryse bekroon
RESENSIE: Dié Netflix-superheldfliek ook futloos
Superheldrolprente is klaarblyklik nie Netflix se forte nie, maar 'n mens moet tog vir hulle die hoed lig omdat hulle met elke nuwe probeerslag afwyk van iets wat lyk asof dit net nog 'n Marvel- of DC-produk is.
Bloodhound amper reg vir toetse
01 Oktober 2019 20:24
Die supersoniese Bloodhound-motor is feitlik gereed om met sy hoëspoedtoetse op Hakskeenpan in die Noord-Kaap te begin.
Die motor sal in die volgende twee weke van Gloucestershire in Engeland per vliegtuig na Suid-Afrika gebring word, berig die BBC.
Hakskeenpan. Foto: Conrad Borman
Netwerk24 Foto: Conrad Borman
Die Bloodhound is gebou om volgende jaar die landspoedrekord van 1 228 km/h te probeer verbeter en is 'n mengsel tussen 'n ruimtetuig, 'n straler en 'n Formule 1-renmotor.
Dié Britse projek is in samewerking met die Noord-Kaapse regering ontwikkel en het uiteindelik die finale fase van sy bouprogram bereik.
Ingenieurs wil egter eers hul aannames oor die ontwerp deur 'n reeks subsoniese lopies toets.
Die toetse sal na verwagting in Oktober en November plaasvind, en die motor sal 13 toetslopies, wat elkeen geleidelik vinniger sal wees, uitvoer en uiteindelik 'n spoed van meer as 800 km/h bereik, berig The Engineer.
Luidens die Bloodhound Land Speed Record (LSR)-webtuiste is dit so vinnig soos 'n kommersiële vliegtuig, maar op die grond, en dit sal onmiddellik onder die tien vinnigste motors ooit wees.
Die motor ondergaan voor die vertrek 'n aantal goedkeuringstoetse. Maandag is 'n "droë krukas-toets" op die EJ200-straalmotor gedoen wat kontroleer of al die stelsels reg is en perfek werk.
Dié toets is 'n belangrike fase van die vooraftoetsprogram, luidens Bloodhound LSR. Dit bevestig dat die enjin en al sy bykomende stelsels, brandstof en elektrisiteit reg geïnstalleer is en gereed is om af te vuur sodra die motor in die volledige stelseltoets is, wat bevestig dat die enjin aangeskakel kan word.
Dit behels dat 'n hoëdruk-lugstroom in sy Aircraft Mounted Accessories Drive (AMAD)-ratkas geblaas word, wat op sy beurt die turbine van die straler tot op die vereiste beginsnelheid laat draai en ook krag vir die motor opwek.
Op volle ontwerpspoed kan die Bloodhound 1,6 km in 3,6 sekondes aflê, berig The Guardian. Die aluminiumwiele draai teen 10 200 omwentelinge per minuut – meer as vier keer vinniger as wiele op 'n F1-motor met 'n topsnelheid.
Die hoofingenieur, Mark Chapman, het gesê een van die hoofdoelwitte van die reis na die Noord-Kaap is om maniere te toets om nie net die motor vinnig te laat ry nie, maar om seker te maak dat dit veilig tot stilstand gebring kan word.
Twee valskerms sal ontplooi word om die motor tot stilstand te bring. As dit nie stop nie, sal dit sandduine tref.